BBC Hausa - News - 'Yan tawayen Syria sun shiga cikin Aleppo
'Yan tawayen Syria sun shiga cikin Aleppo
An sabunta: 25 ga Oktoba, 2012 - An wallafa a 15:26 GMT
Garin Aleppo da yaƙi ya ɗaiɗaita
Rahotannin dake fitowa daga birnin Aleppo na Syria na cewa mayaƙan 'yan tawaye sun kutsa kai cikin yankunan Kiristoci dake kusa da birnin.
Wata majiyar masu fafutuka a lardin Asharafiyeh a Aleppon ta faɗawa BBC cewar, 'yan tawayen ga alamu sun karɓe ikon unguwannin sabuwar Seryan da kuma tsohuwar Seryan.
Cigaban da aka samu a baya bayannan nan a Aleppon, na zuwa ne yayin da ake cigaba da tsammanin cewa gwamnatin Syria mai yiwuwa ta sanar da cewa ta amince da yarjejeneiyar tsagaita wuta ta kwanaki hudu, wacce zata soma aiki da zarar an tafi hutun bukukuwan Sallah daga gobe
Wakilin ƙasa da ƙasa a Syrian Lakhdar Brahimi, ya bayyana shirin tsagaita wutar a matsayin wani ɗan ƙaramin mataki da ka iya bada damar gudanar da ayyukan jin kai, da kuma haifar da wata kafa ta tattaunawa a Syria.